Ráno môže byť stolica riedka: vplyv vitamínov, Omega 3 a ostropestca na trávenie
Dobrý deň prajem. Je to v pohode keď ráno mám riedkú stolice? Len ráno mám potom celý deň nemám nič ani bolesti beriem aj vitamíny aj Omega 3 aj ženšen ráno. Tiež aj beriem ostro pestrec môže byť že podporuje trávenie a čistí telo od toxíny? Ďakujem pekne za vašu odpoveď. Prajem pekný zvyšok dňa.
Dobrý deň.
Ďakujeme za Vašu otázku.
Užívanie omega 3 mastných kyselín vo vyšších dávkach môže spôsobiť zmeny konzistencie stolice. Taktiež užívaním silymarínu môže dôjsť k výskytu hnačky alebo redšej stolice. V prípade, že nemáte žiadne ďalšie symptómy ako bolesť brucha, nadúvanie, alebo krv v stolici, pravdepodobne nejde o vážny problém. Ak by sa však zmeny v trávení stali častejšími, alebo by sa vyskytli aj iné príznaky, bude potrebné sa poradiť s lekárom, aby sa vylúčili iné možné príčiny.
Prajem pekný zvyšok dňa.
S pozdravom
Mgr. Barbora Bičanovská